Pouk na daljavo

**GLASBENA UMETNOST, 8. razred ( GUM 8 08)**

19. maja 2020

**OCENJEVANJE**

*Spoštovani učenci in učenke!*

Prišel je dan ocenjevanja! Prepričan sem, da si z malo dela in domiselnosti vsak med vami lahko prisluži zelo lepo oceno!

**Lan Puc, si edini v vašem razredu, ki je bil v tej konferenci že ocenjen, zato ti ni treba pisati tega testa. Če pa si želiš oceno izboljšati, bom tudi tvoje delo z veseljem prebral in ocenil.**

Pripravil sem vam en posnetek in priporočam, da si ga pred odgovarjanjem na vprašanja, katera bom ocenil, vsaj dvakrat poslušate. Vsak pravilni odgovor prinaša 20 točk. Kriterij je znan:

00 – 50 = nezadostno (1)

51 – 65 = zadostno (2)

66 – 80 = dobro (3)

81 – 90 = prav dobro (4)

91 – 100 = odlično (5)

Če bom opazil skupinsko delo ali prepisovanje, bom ocenjeval precej strožje. O glasbi smo se velikokrat pogovarjali in od vas pričakujem, da mi podate svoja osebna razmišljanja in občutke. Izvirnost bom nagradil. Vsak odgovor lahko prinese največ 20 točk**. Pričakujem, da bodo vaši odgovori skupaj obsegali vsaj 300 besed.**

Posnetek, ki ga morate poslušati; nanj se vežejo sledeča vprašanja:

<https://www.youtube.com/watch?v=RNPjH01PtZ4>

Vprašanja:

1. Kdo je avtor glasbe, (poizvedi kaj o njem in to zapiši) in za katero glasbeno obliko gre? Kako imenujemo posamezne dele te glasbene oblike in na kaj so razdeljeni ti deli?
2. Kateri glas ima glavno solistično vlogo? Je poleg njega še kak solo? Kako imenujemo solistični spev in kako tisti delno govorjeni vložek pred takšnim spevom?
3. Za katero obdobje v zgodovini glasbe gre in kaj je značilno za glasbo v tem obdobju?
4. Natančno opiši, katere oblike zborov slišiš na posnetku? Tudi video ti bo v pomoč.
5. Kateri poklic v zgodbi »opravlja« solist in kaj ti meniš o tem poklicu? Se ti zdi, da je mučenje živali za zabavo ljudi dopustno? Napiši svoje mnenje.

Želim vam lep in uspešen teden!

Učitelj Dušan